**R E F E R A T**

**Bestyrelsesmøde**

**Tid:** onsdag d. 26/04 2023 kl. 18:30.

**Sted:** Mødet afholdes som onlinemøde på Microsoft Teams.

**Inviteret**: Palle Nielsen (formand), Bo Lorenzen (kasserer), Jesper Kierkegaard, Marie Christensen, Luca Holt, Bjørn Ulriksen (suppleant).

**Udover bestyrelsen deltager:** Michael Yde (driftsleder).

**Afbud:** Søren Hyllegaard, Henrik Stuhr.

1. **Godkendelse af dagsorden**
   1. Ingen ændringer.
2. **Underskrivning af referat fra sidste bestyrelsesmøde**
   1. Referatet fra sidste møde skal underskrives ifm. Repræsentantskabsmødet.
3. **Orientering fra Driftsleder v/Michael**
   1. Behovet for forsat abonnement på Mobilepay overvejes frem mod efteråret.
   2. Revisionen har modtaget al nødvendig information og der er foretaget mindre tilpasninger jf. deres henstillinger. Desuden skal de ansatte i eliteafdelingen have tilpasset deres ansættelseskontrakter således de er tidssvarende. Det gøres senere i 2023.
   3. Fremadrettet overtager driftsleder Michael Yde læsning af digital post i e-boks samt de opgaver som Erik Nyblom har varetaget ifm. Nordisk Brydeforbund. Der forventes at tilgå opgaver af administrativ karakter ift. samarbejdet med United World Wrestling. Michael Yde og Sportschef Thor Hyllegaard skal drøfte hvordan dette kan gøres mhp. der sker aflastning af Thor Hyllegaard.
   4. Næste møde i nordisk brydeforbund afholdes fredag d. 5. maj. Palle Nielsen og Michael Yde deltager via videokonference.

Ved mødet meddeler Vi at DB ikke længere vil stå for opgaven med at bestille medaljer til Nordiske Mesterskaber. De er blevet for dyre og der er megen administration.

* 1. Der er kommet en henvendelse fra en person der kræver at blive slettet i vores historiske database. Der kan ikke rejses krav herom lovgivningsmæssigt. Bestyrelsen besluttede at sletning fremover foretages på forlangende og accepterer at databasens integritet påvirkes heraf.
  2. Første delbetaling til hjemmesideleverandøren er faldet ultimo februar. Michael Yde har ikke hørt retur siden første runde feedback primo marts. Michael Yde har forsat ikke adgang til administrationsdelen af hjemmesiden. Palle Nielsen er tovholder på projektet.

1. **Orientering om det strategiske arbejde 2022-2025 v/Michael**
   1. Der afholdes halvårligt evalueringsmøde d. 8. maj. Vi er godt med på alle primære indsatsområder. Alle resultatmål for 1. halvår 2023 forventes indfriet. Det er forsat en barriere at Trænernetværket ikke fungerer bedre, da dette initiativ skal være med at til løfte den fælles træner platform, konceptet for funktionel træning samt delvist også Tumlingehold.
   2. Ansættelsesforløbet med at ansætte en underviser til at stå for trænerkurserne er gennemført tilfredsstillende.
   3. Bestyrelsens medlemmer har siden sidste møde modtaget et tilbud om opkvalificering via DIF.
2. **Seneste nyt fra udvalgene**
   1. Eliteudvalget v/Søren
      1. Punktet blev fremlagt af Palle Nielsen i Søren Hyllegaards fravær.
      2. Næste møde mellem bestyrelsens repræsentant Søren Hyllegaard samt de eliteansatte afholdes medio juni.
      3. Palle Nielsen fortalte at samarbejdet med det norske landshold er delvist forlænget. Således skal Sportschef Thor Hyllegaard forsat fungere som Sportschef for begge landshold til og med VM i efteråret. Landstræner Szymon Kogut er udtrådt af samarbejdet med det norske landshold som planlagt. Det norske brydeforbund arbejder forsat på at ansætte personale der skal tage sig af deres landshold.
   2. Ad-hoc udvalget ”Dommeruddannelse” v/Michael
      1. Ad-hoc udvalget består pt. af Vahid Abbasi og Lutfu Atay. De skal begge stå for undervisningen. Det er forsat driftslederen der står for afholdelse af kurserne.
      2. Dommerkurset i maj måned er blevet udsat til september grundet mange afbud.
3. **Status på firstmoverklubber ift. honoreret trænerindsats v/Palle**
   1. Vi afventer sidste bekræftelse fra en enkelt klub – således er der styr på alle fire klubber. Der har været enkelte ønsker om små rettelser i kontrakterne. Klubberne modtager pengene snarest så snart kontrakterne er indsendt. Palle Nielsen har siden sidste møde overtaget opgaven fra Driftsleder Michael Yde.
4. **Opfølgning på kontaktpersonordningen i brydeklubberne v/Palle**
   1. Der var ikke noget at berette fra klubberne. Michael Yde bemærkede at der har været udskiftning på formands-/kassererposten i to klubber. Jesper Kierkegaard er nu kontaktperson for KIF Brydning. Palle Nielsen er kontaktperson for Brydeklubben Thrott.
   2. Den tidligere planlagte tilfredshedsundersøgelse overgår fra en mere kvalificeret undersøgelse gennem klubkontaktpersonerne, til en mere generisk spørgeskemaundersøgelse som udsendes fra driften via nyhedsbrev. Klubkontaktpersonerne aktiveres kun i denne forbindelse hvis der ikke er den rette repræsentation blandt de responderende klubber.
5. **Forberedelse til R-møde v/Palle**
   1. Bestyrelsen drøftede kort programmet for årets ideseminar. For nuværende er der aftalt, at Palle Nielsen står for et oplæg om ordningen med støtteordningen til firstmoverklubber. Marie Christensen står for et oplæg om tumlingehold. Hvis brugertilfredshedsundersøgelsen giver anledning hertil, så kan evt. besvarelser være medvirkende til at udforme indholdet på Ideseminaret.
   2. Palle Nielsen er tovholder på planlægningen af Ideseminaret.
   3. Ift. Repræsentantskabsmødet så er der for nuværende ingen indkomne forslag. Alle bestyrelsens medlemmer der er på valg i år, ønsker at modtage genvalg. Herudover er der ingen bestyrelsesmedlemmer som ønsker at gå af i utide.
   4. Arbejdet med at skrive beretning mv. er i gang. Tidsfristen for at aflevere beretningen er varslet til de relevante personer.
   5. Michael Yde er tovholder på Repræsentantskabsmødet.
6. **Status på trænersituationen på NKC v/Bjørn**
   1. Bestyrelsen vil fremadrettet have et større fokus på at trænersituationen på NKC. Der arbejdes forsat på at ansætte en ny assisterende landstræner.
7. **Dato for næste bestyrelsesmøde** 
   1. Datoen for næste bestyrelsesmøde fastlægges efter R-mødet.
8. **Eventuelt**
   1. DIF Ekstranet erstattes af et nyt system ”Forbundsnettet”. Det starter 1. maj og bestyrelsens medlemmer samt de ansatte opfordres til at oprette sig. Michael Yde sender en mail til bestyrelsen ift. oprettelse.
   2. Under løbende revision er der desværre konstateret en fejl i forbindelse med årsregnskabet for 2021. Betaling fra Team Danmark Sallingfonden a kr. 432.000,00 skulle ikke have været bogført som indtægt i 2021, men være sat ned i balancen, for så at blive indtægtsført i årene 2022, 2023 og 2024. Yderligere skulle der have været hensat kr. 27.838,00 til tilbagebetaling til TD. Det indebærer desværre at årsregnskabet 2021 i stedet for et overskud på kr. 453.961,69 bliver til et underskud på kr. 5.876,31. Det håndteres ved at sammenligningstallene for 2021 på årsrapporten for 2022, bliver korrigeret med ovenstående. Ovenstående tilføjes til beretningen til vores årsmøde.
   3. En verserende forsikringssag er blevet afsluttet med et forlig mellem sagens parter. Ved forliget aftaltes der at skadevolder skal betale selvrisikoen og der ikke skal kompenseres yderligere. Danmarks Brydeforbund indvilger i at betale førnævnte selvrisiko for skadevolder. Sagen er dermed afsluttet.
   4. Bo Lorenzen og Michael Yde deltager ved Danmarks Idrætsforbunds årsmøde lørdag d. 29/4.